Reuerendo Patri in Christo ac Domno, Dōno (N.) Dei gratia Abbati Cluniacensi, sacroque Conuentui eiusdem loci, necnon viris venerabilibus  religiosis Diffinitoribus sacri Capituli generalis Cluniacensis. Frater (N.) humilis Prior Domus suæ (talis) cum reuerentia  honore, obedientiam vsque ad mortem, tam debitam quam deuotam. Cum proprij corporis debilitate vel infirmitate, aut ineuitabilibus  arduis dictæ domus vestræ negotiis detentus  occupatus, ad præsens, ad hoc instans Capitulum generale Cluniacense, quod die Dominica qua cantatur Iubilate. (anno tali) per vos imminet autore Domino apud Cluniacum celebrandum: nequaquam prout vellem personaliter interesse. Paternitatem vestram cum deuotione humili requiro  exoro, quatenus absentiam meam habere dignemini ex causis huiusmodi excusatam. Paratus etenim sum vestra salubria monita, ordinationes  præcepta, quæ per vos in dicto Capitulo ordinabuntur  fient, recipere  seruare, recipi  seruari facere prout condecet reuerenter. Ad hoc autem si opus fuerit impedimētum iurandi quod tamquam verum vobis duxi teste conscientia rescribendum. Mitto clarissimum fratrem nostrū (N.) monachum, præsentium portitorem. Cui siquidem quantum in me est, prout melius possum, iurandi impedimentum huiusmodi, in forma qua debet  consueuit iurari, do potestatem plenariā per præsentes. Actum in dicta domo vestra sub sigillo meo quo vtor, (die tali.) Item, iuxta formam statutorum Apostolicorum præcipimus obseruari quod ad Capitulum dictum non veniens, seque legitime non excusans, in sequenti Capitulo generali, ad quod similiter venire tenetur, spatio duorum mensium in Claustro Cluniacensi assidue trahat moram. Item, in dicto Capitulo quindecim Diffinitores de Abbatibus  Prioribus Cluniacensis ordinis, secundum formā in statutis Apostolicis expressam electi, tenentur iurare in quolibet Capitulo generali ad sancta Dei Euangelia, corporaliter tacto libro, quod in diffinitionibus secundum Deum,  B. Benedicti regulam,  Apostolicæ sedis statuta, sine omni personarum acceptione procedent. Eligentque in dicto generali Capitulo ipsi Diffinitores personas discretas, ac Deum timentes, ad visitandum Monasterium Cluniacense spiritualiter ac temporaliter, iuxta statutorum Apostolicorum tenorem. Necnon personas alias discretas  Deum timentes ad visitandum per singulas prouincias loca ordinis  membra. Quiquidem visitatores in pleno Capitulo iurent ad sancta Dei Euangelia, corporaliter tacto libro. Quod prout eis possibile fuerit, visitationis officium exercebunt secundum Deum  B. Benedicti regulam, ac sedis Apostolicæ Cluniacensisque ordinis instituta, atque possibilia corrigi, per eosdem corrigent, secundū gratiam a Deo sibi datam. Grauia vero quæ per eos sufficienter seu commode corrigi non poterunt, quæ tamen probata fuerint vel per formam in publicum deducta, referent corrigenda  punienda per Diffinitores in Cluniacensi Capitulo generali. Cætera autem non nisi Abbati Cluniacensi exponant propter pericula euitanda. Item, iuxta formam statuti Apostolici præcipimus obseruari, vt diffinitiones seu ordinationes Capituli generalis Cluniacensis, ad culpam mortalem non obligent, sed ad pœnā, nisi existant circa essentialia obseruantiæ regularis. Item, præcipimus districtius vt Abbates ordinis, Priores  Decani, curam animarum habentes, maxime autem Camerarij Prouinciarum, Diffinitiones Capituli generalis habeant in scriptis, secumque eas obseruent,  ab omnibus de ordine Prioribus monachisque mediate  immediate Cluniacensi Ecclesiæ subiectis, faciant prout efficacius poterunt, obseruari: ipsasque Diffinitiones sæpius in eorum Capitulis, præcipue autem visitationis tempore, coram visitatoribus ordinis legi  recitari faciant, vt nullus prætextu ignorantiæ se valeat excusare. Item, quia iuxta tenorem statutorum Apostolicorum, visitatores ordinis ad visitandum per singulas Prouincias eiusdem electi  nominati iurare debent vt superius est expressum in Capitulo generali coram nobis, inhibemus districtius, ne a modo Diffinitores aliquos absentes a Capitulo generali, visitatores nominent, vel assumant, sine nostra aut successorū nostrorū licentia speciali. Item, præcipimus visitatoribus sic assumptis, quod tempore generalis Capituli non recedant de Cluniaco quousque  habeant secumque reportent litteras de officio visitationis exercendo in Prouinciis ordinis per eosdem, aut saltem pro seipsis certum nuntium vel monachum dimittant pro huiusmodi litteris reportandis. Item, præcipiendo districtius ipsos per singulas ordinis Cluniacensis prouincias visitatores institutos obsecramus in Domino, quatenus diligenter  sollicite se habeant in officio visitationis exercendo,  sine personarum acceptione inquirendi de maioribus, mediocribus  minoribus,  huiusmodi inquirant petentes in visitando per modum  ordinem inferius annotatum. In primis, Qualiter ibi fit diuinum officium, nocturnum pariter  diurnum. Item, de numero  qualitate Missarum. Item, de numero monachorum loci cuiuslibet:  quot sunt ibi sacerdotes, diaconi,  subdiaconi. Item, si fratres bene sequantur Ecclesiam,  vadant ad Horas. Item, si sacerdotes cantant semel saltem, in qualibet hebdomada,  non sacerdotes communicant prout est in ordine constitutum. Item, qualiter  quotiens in hebdomada tenetur Capitulum. Item, qualiter delinquentes, negligentes  rebelles puniuntur. Item, si bene sint obedientes in Capitulo  extra superioribus suis. Item, si sunt bonæ famę  honestæ conuersationis. Item, si inter fratres nostros sit dilectio  charitas, vel non. Item, si sint aliqui exercentes aliquod genus mercaturæ. Item, si sint aliqui habentes proprium in casu prohibito. Item, si sint aliqui exeuntes loca ordinis sine licentia speciali superiorum. Item, quomodo Ecclesia est munita calicibus, libris, indumentis, ornamentis, luminari,  huiusmodi vtilibus  necessariis. Item, qualiter, prædicta custodiantur, munde vel immunde, diligenter vel negligenter, tute vel periculose. Item, si in leuatione corporis Christi, accenduntur torchiæ vel torticij. Item, qualiter hospitalitas  eleemosyna fiunt  seruantur. Item, qualiter ieiunia quatuor temporum. Item, quadragesimale ieiunium,  vigiliæ sanctorum ieiunantur  obseruantur. Item, qualiter dies Mercurij  tempus Aduentus ac septuagesimæ in abstinentia carnium seruantur. Item, qualiter seruatur silentium in quatuor locis principalibus, scilicet Ecclesia, Claustro, Refectorio,  Dormitorio. Item, qualiter fratres iacent in Dormitorio, vtrum in stratis, vel non. Item, an in simul,  in vna domo, vel diuisim. Item, si regulare vestiarium ministratur fratribus. Item, si pecunia traditur eis pro vestiario, quoniam hoc prohibetur per statuta. Item, quomodo prouidetur sanis  infirmis, quoniam infirmis ministranda sunt omnia necessaria. Item, si pro victualibus datur fratribus certa vini quantitas aut bladi, seu certa portio pecuniæ, quoniam hoc per statuta prohibetur. Item, an fratres insimul comedant locis  temporibus consuetis. Item, si in Refectorio comedunt diebus Mercurij, Veneris,  Sabbathi. Item, in Quadragesima  tempore Aduentus  septuagesimæ,  in vigiliis Sanctorum. Item, si sint aliqui monachi citra duodecimum annum,  legere cantareque nescientes. Item, si in locis Conuentualibus sit clericus vel laicus vice Cellerarij Conuentui administrans. Item, quomodo statuta Apostolica  præsentia seruantur,  vtrum scripta habeantur in locis ordinis, maxime Conuentualibus. Item, qualiter cartæ  Priuilegia custodiuntur. Item, idem petatur de sigillis Conuentuum. Item, quantum ad statum temporalem petatur, qualiter iura  iurisdictiones locorum per deputatos ad hoc manutenentur  defenduntur. Item, qualiter ædificia manutenētur,  in coopertura  in aliis necessariis. Item, si sunt factæ alienationes aliquæ, vel perpetuo vel ad vitam. Item, si sunt concessæ pensiones aliquæ vel prębendæ monachales, ex qua causa sæcularibus personis, seu possessiones aliquæ. Item, de quantitate debitorum  obligationum. Item, quibus creditoribus,  sub quibus conditionibus debeat,  propter quam causam. Item, iuxta formam statutorum Apostolicorum diligenter inquirant visitatores, si quis monachus fuerit illo anno a monasterio emissus,  propter quam causam. Quæ causa si rationabilis extiterit, approbetur: alioquin emissus monachus reuocetur,  sic emittens visitatorum arbitrio puniatur. Item, si illo anno aliquis Prioratum vel beneficium habens, fuerit a statu suo per suum Superiorem amotus,  propter quam causam, quoniam Priores minores non debent remoueri sine certis casibus. In quibus  maiores possent  deberent amoueri, secundum determinationem statutorum Apostolicorum. Amotiones autem  suspensiones seu mutationes Priorum  officialium si quæ sint per Superiores factæ,  causas earum, visitatores referant in Capitulo generali, vt in huiusmodi si sit opus, secundum Deum  iustitiam adhibeatur remedium opportunum. Item, quia iuxta formam statutorum Apostolicorum visitatores per singulas ordinis prouincias per Diffinitores instituti, statum spiritualem  temporalem Abbatiarum  Prioratuum locorumque ordinis nostri Cluniacensis,  quoad prælatos,  quoad subditos coram Diffinitoribus tenentur exponere fideliter  referre, eisdem visitatorib. iniungimus  præcipimus, quod si in locis (immediate subiectis Ecclesiæ Cluniacensi) aliqua inuenerint correctione  emendatione digna, in quibus negligentia Superiorum immediatorum possit euidenter notari. In talibus ipsi visitatores suum officium exequantur, corrigendo si possint,  si non possint commode, referendo ad Capitulum generale. Item, ordinamus  præcipimus vt visitatores de bona administratione  fama Abbatum, Priorum  administratorum, Monachorumque nostri ordinis, sicut de mala administratione, infamia, defectibus,  criminibus diligentius inquirendo, seipsos plenius informantes, promptiori affectu bonitatem administrationis  famæ dictarum personarum in sua visitatione referant, vt in odore bonæ administrationis  famæ ipsarum personarum, potius quam in earum infamia delectemur. Ipsæque bonæ personæ propter hoc, de bono in melius procedant:  notificatæ tanquā bene meritæ citius prouehantur, honoremque bonitati debitum efficatius consequantur. Item præcipimus eisdem visitatoribus, quod cum moderatis equitaturis tempore visitationis incedant, nec propter visitationis officium eis iniunctum, numerum equorum  familiæ augmentent, nisi vrgens necessitas, aut euidens vtilitas immineret. Item, eisdem visitatoribus, sociis seu Capellanis, ac familiæ eorumdem, sub pœna excommunicationis,  sub attestatione diuini iudicij, præcipimus districtius ne visitationis tempore, recipiant aliquid a personis  locis quæ visitant, quouis exquisito colore, exceptis moderatis  necessariis expensis, sed excutiant ab omni munere manus suas. Et vt omnis occasio recipiendi tunc munera tollatur, inhibemus districtius ne ab aliquo de ordine eis aliquid tunc temporis offeratur. Id idem de nostris successorumque nostrorum sociis seu Capellanis clericis  familia præcipiendo, districtius statuentes videlicet vt aliquid dum tamen valorem quinque solidorum vsualis monetæ excedat, tempore quo nos  ipsi in officio visitationis erimus, a personis  locis quæ visitabimus, non recipiant, nec tunc temporis ab aliquo de ordine offeratur eisdem,  in ipsorum nouitate istud iurare tenebuntur, illi potissime qui in nostro  successorum nostrorum hospitio administrationes habebunt. Item, quia est triplex munus, scilicet munus a manu, munus a lingua,  munus ab obsequio, precipimus districtius vt nulli de dictis sociis seu Capellanis nostris, clericisque ac familia nostra apud Abbates, Priores  alios Superiores nostri ordinis, a modo  præcipuo tempore visitationis nostræ per se vel per alium preces porrigant  effundant pro monachis faciendis, aut pro aliis gratiis obtinendis, sine nostra  successorum nostrorum licentia speciali. Inhibentes omnibus Abbatibus, Prioribus,  administratoribus ordinis nostri, ne huiusmodi preces exaudiant, aut in his intercessoribus istis quomodolibet acquiescant. Item, salubriter ordinamus, quod visitatores prouinciarum ordinis nostri ad loca per Abbates Cluniacenses ante eorum aduentum visitata, illo anno pro visitando non accedant, vt in hoc Abbatibus Cluniacensibus deferatur,  expensis Abbatiarum, Prioratuum, locorumque ordinis nostri parcatur, nisi tales casus postea emergerēt, super quibus ipsi visitatores essent merito consulēdi. Item, ordinamus quod visitatores ordinis dū erunt in visitando, etiamsi Conuentuales Priores nō sint, cum propter officij visitationis honorem, tum propter ordinis Cluniacensis reuerentiam  noticiam postela vti possint in equitando. Item, statuimus, quod nullus visitator extra prouinciam in qua visitat, mansionem aliquam assignare præsumat, quod si præsumpserit, nolumus quod pareatur eidem. Item, quod nullus ordinis visitator monachum remoueat de sua mansione nisi causa fuerit rationabilis, aut monachus alias fecerit seu commiserit propter quod debeat remoueri.